**Beszámoló**

Valenciában lezajlott Erasmus+program

2021.11.15-22.-e közötti időszakban került lebonyolításra a program a pandémiás helyzet okozta előírásokat és követelményeket figyelembe véve, azok előírásainak megfelelve. A program az Esmovia közvetítő, programszervező iroda szervezésében valósult meg Spanyolországban, Valencia városában. A program az adott időponton belül naprakészen lebontva lett megszervezve az gépjármű szakképzést szem előtt tartva. A szakmai programok során a körülmények szervezett, rendezett, célirányos gyakorlott szervezési struktúrát biztosítottak számunkra a szervezői iroda révén.

Sok hasznos tapasztalatot szereztünk kollégáimmal együtt a Speciális gép és járműgyártással kapcsolatosan az értékesítési, fejlesztési, környezetvédelmi és szerviztechnológiai területek alkalmazásában.

Betekintést nyerhettünk, és hasznos ismereteket sajátíthattunk el az elektromos járműhajtás alkalmazásába, szerviztechnológiájába és a Spanyol oktatási minisztérium fejlesztési stratégiájába. A iskolai oktatás bemutatása során egyértelművé vált, hogy az új technológiák biztosítottak a tanulók szakmai felkészültségének biztosításához.

A hét során bemutatott szakterületekről elmondható, hogy a fejlesztőmérnöktől az autószerelőig, mérnöktanárig, gépjárműbontást végző szakemberig jellemző az alaposság mellett az újabb és újabb ismeretek elsajátítása mert a technikai fejlődés, modernizáció, és informatikai fejlesztések csak így követhetők. A környezetre káros hatások csökkentését minden területen szem előtt kell tartani mindenkinek elven működik az ipari tevékenység amit ezalatt az idő alatt megismerhettünk. A látogatás során a tradicionális Spanyol kultúrába és az építészet gyönyörűségeibe bepillantást nyerhettünk az Esmovia által szervezett városnézésen és programokon keresztül is.

Az Esmovia irodában az utolsó napon 2021.11.22.-én megkaptuk a certificate /résztvételi igazolást.

 A szervezett programok közül számomra az Iskolai látogatás, és annak szakmai bemutatója, illetve a Mahle cégnél látott fejlesztési munka, kísérlet volt a legértékesebb.

Vác, 2021.12.10.

 Varga József sk.